ອອສເຕຣເລຍ ກ່າວວ່າ ການຊອກຫາ ຖ້ຽວບິນ MH370 ຈະເຄື່ອນໄປສູ່ ລະຍະໃໝ່ (ວີດີໂອ) 
ນາຍົກລັດຖະມົນຕີ Tony Abbott ກ່າວວ່າ ທ່ານຮູ້ສຶກຜິດຫວັງ ທີ່ພວກນັກຊອກຄົ້ນ ບໍ່ສາມາດພົບເຫັນ ເຮືອບິນມາເລເຊຍ ທີ່ໄດ້ຫາຍສາບສູນໄປນັ້ນ.
ທ່ານ Tony Abbott ນາຍົກລັດຖະມົນຕີອອສເຕຣເລຍ ກ່າວວ່າ ມີຄວາມເປັນໄປໄດ້ຢ່າງສູງທີ່ວ່າຈະບໍ່ພົບເຫັນສິ່ງ ຫັກພັງໃດໆຈາກເຮືອບິນອາຍພົ່ນໂດຍສານຂອງສາຍການ ບິນມາເລເຊຍທີ່ຫາຍສາບສູນໄປຢູ່ໃນໜ້ານ້ຳຂອງມະຫາ ສະມຸດອິນເດຍ ທ່ານ Abbott ກ່າວເຊັ່ນນີ້ຕໍ່ກອງປະຊຸມນັກຂ່າວໃນວັນຈັນ ມື້ນີ້ວ່າ ການຊອກຄົ້ນຫາເຮືອບິນລຳດັ່ງກ່າວຈະເຂົ້າສູ່ລະຍະ ໃໝ່ ໃນລະຫວ່າງຮຸ່ນຍົນຂອງກອງທັບເຮືອສະຫະລັດ ທີ່ກຳ ລັງຢູ່ໃຕ້ນ້ຳຈະສິ້ງຊອມເບິ່ງໃນເຂດທີ່ກວ້າງໃຫຍ່ກວ່າເກົ່າ ໃນພື້ນມະຫາສະມຸດອິນເດຍນັ້ນ ທ່ານ Abbott ກ່າວຕໍ່ບັນດານັກຂ່າວໃນສັບປະດາແລ້ວນີ້ວ່າ ຖ້າຫາກເຮືອດຳນ້ຳ ນ້ອຍທີ່ບໍ່ມີຄົນຂັບລຳນີ້ ບໍ່ພົບເຫັນຊິ້ນສ່ວນຫັກພັງໃດໆ ຢູ່ນອກຝັ່ງທະເລທາງ ພາກຕາເວັນຕົກຂອງອອສເຕຣເລຍແລ້ວ ບັນດາເຈົ້າໜ້າທີ່ຈະ ແຕ່ທ່ານກ່າວຕື່ມວ່າ ຈະບໍ່ຢຸດເຊົາ ການຊອກຄົ້ນຫາດັ່ງກ່າວ ທ່ານກ່າວຕໍ່ໄປວ່າ ພວກຄອບຄົວຂອງພວກທີ່ໄດ້ຮັບ ເຄາະຮ້າຍ ສົມຄວນຈະໄດ້ຮູ້ຈັກວ່າມີຫຍັງເກີດຂຶ້ນກັບເຮືອບິນລຳນີ້ ບັນດາເຈົ້າໜ້າທີ່ມາເລເຊຍເຊື່ອວ່າ ມີຜູ້ໃດຜູ້ນຶ່ງໄດ້ຫັນປ່ຽນທິດທາງການບິນໂດຍ ເຈດຕະນາ ແຕ່ພວກເຂົາເຈົ້າບໍ່ປະຕິເສດຕໍ່ຄວາມເປັນໄປໄດ້ທີ່ວ່າ ເຮືອບິນອາຍພົ່ນ ຂອງສາຍການບິນມາເລເຊຍລຳນີ້ ອາດປະສົບກັບບັນຫາສຳຄັນທີ່ວ່າເຄື່ອງຈັກບໍ່ ປະຕິບັດງານໄດ້ຕາມປົກກະຕິນັ້ນ ເຮືອບິນອາຍພົ່ນ Boeing 777 ໄດ້ຫາຍສາບສູນໄປໃນວັນທີ 8 ເດືອນມີນາ ໃນລະ ຫວ່າງຖ້ຽວບິນຈາກກົວລາລຳເປີ ໄປຍັງນະຄອນຫຼວງປັກກິ່ງ ພ້ອມກັບຄົນໂດຍສານ 239 ຄົນ